CELEX: 62012CN0593
Language: bg
Date: 2012-12-18 00:00:00
Title: Дело C-593/12 P: Жалба, подадена на 18 декември 2012 г. от Lancôme parfums et beauté & Cie срещу решението на Общия съд (осми състав), постановено на 5 октомври 2012 г. по дело T-204/10 — Lancôme parfums et beauté & Cie/Служба за хармонизация във вътрешния пазар (марки, дизайни и модели)

23.2.2013   
            
            
               BG
            
            
               Официален вестник на Европейския съюз
            
            
               C 55/7
            
         Жалба, подадена на 18 декември 2012 г. от Lancôme parfums et beauté & Cie срещу решението на Общия съд (осми състав), постановено на 5 октомври 2012 г. по дело T-204/10 — Lancôme parfums et beauté & Cie/Служба за хармонизация във вътрешния пазар (марки, дизайни и модели)
   (Дело C-593/12 P)
   2013/C 55/10
   Език на производството: английски
   
      Страни
   
   
      Жалбоподател: Lancôme parfums et beauté & Cie (представител: A. von Mühlendahl, Rechtsanwalt)
   
      Други страни в производството: Служба за хармонизация във вътрешния пазар (марки, дизайни и модели), Focus Magazin Verlag GmbH
   
      Искания на жалбоподателя
   
   Жалбоподателят моли Съда да:
   
               —
            
            
               отмени решението на Общия съд от 5 октомври 2012 г. по дело T-204/10;
            
         
               —
            
            
               да осъди Службата да понесе съдебните разноски, направени в производствата пред Съда и пред Общия съд, и разноските, направени в производстото пред нейния апелативен състав.
            
         
      Правни основания и основни доводи
   
   Жалбоподателят счита, че обжалваното съдебно решение трябва да бъде отменено на следните основания:
   
                
            
            
               Първо, жалбоподателят поддържа, че като е решил, че Службата е имала основание да приеме,че „COLOR FOCUS“ трябва да се обяви за недействителна поради вероятност от объркване, Общият съд е нарушил член 53, параграф 1 от Регламента относно марката на Общността (1) във връзка с член 8, параграф 1, буква б от Регламента относно марката на Общността.
            
         
                
            
            
               Второ, жалбоподателят поддържа, че като е отхвърлил твърдението му, че позоваването на права, произтичащи от марката „FOCUS“, е „злоупотреба с право“, Общият съд е допуснал съществена грешка при прилагане на правото, която е основание за отмяна на неговото решение.
            
         
      (1)  Регламент (ЕО) № 207/2009 на Съвета от 26 февруари 2009 г. относно марката на Общността (ОВ L 78, стр. 1).